देश में आए दिन महिलाओं एवं बच्चियों के साथ हो रहे दुर्व्यवहार एवं आपराधिक घटनाओं के बारे में पूछे जाने पर तृप्ति शाक्या ने कहा कि यह हमारे देश की विडंबना है कि आजादी के लगभग 75 सालों के बाद भी हमारे देश में महिलाएं एवं बच्चियां सुरक्षित नहीं है। हमारे देश की सरकारें भी बेटी बढ़ाओ बेटी पढ़ाओ का नारा तो जरूर देती हैं लेकिन उन्हें आगे बढ़ाने के लिए सुरक्षित और निर्भीकता का माहौल नहीं उपलब्ध करा पाती। समाज के हर वर्ग, हर धर्म के लोगों को यह चाहिए कि वह हमारी प्राचीन संस्कृति एवं सभ्यता से सीख लें। महिलाओं एवं बेटियों के विषय में गंभीरता से सोचे क्योंकि हर कोई बेटी किसी की बहन बनेगी, किसी की बहू बनेगी, किसी की पत्नी बनेगी और किसी की मां बनेगी। ज़रा आप सोचिए कि यदि उसे कलंकित कर दिया जाएगा तो आगे चलकर वह जहां जाएगी वह परिवार भी तो कलंकित होगा। जब तक हम पुरुष वर्ग के लोग स्वयं जागरूक नहीं होंगे। महिलाओं व बच्चियों के विषय में गंभीरतापूर्वक नहीं सोचेंगे तब तक महिला सुरक्षा की बात करना भी बेमानी होगी। इस मौके पर देवी प्रसाद गुप्त, टिंकू गुप्त, गणेश गुप्त, बॉर्बी गुप्त आदि उपस्थित रहे।